# name
Un dilema en l’ús de les plantes medicinals: medicaments i complements alimentosos

# metadata.dc.description[].value
Els autors son els estudiants participants de l'assignatura de Plantes Medicinals, Etnobotànica i Bioprospecció del grau de Farmàcia. Els professors responsables (Joan Simon i Carles Benedí) han tutoritzat els treballs i han fet d'editors del treball conjunt. Curs 2021-2022.

# metadata.dc.description.abstract[].value
L’ús que se’n fa de les plantes en la vida quotidiana és ben divers, i aquelles que tenen utilitat alimentària o sanitària tenen un protagonisme indiscutible. Les plantes s’han usat per a finalitats medicinals des de temps reculats, fins i tot en absència de valor farmacològic, com en la teoria de les signatures. El concepte de planta medicinal ha quedat ben establert des de finals dels anys 70 per l’OMS, i de plantes medicinals en podem trobar a les farmàcies fins a herbolaris o supermercats, en diverses formes comercials. Hi ha plantes medicinals en medicaments, però també en altres preparats, com ara infusions, complements alimentosos, etc. 
Sovint es considera al farmacèutic com el professional expert en el medicament, però cada cop més a les farmàcies trobem complements alimentosos a base de plantes medicinals, comercialitzats en formes farmacèutiques. Fins i tot hi ha laboratoris farmacèutics de renom que tenen línies importants de complements alimentosos. El farmacèutic ha de saber donar consell farmacèutic sobre medicaments, però els complements alimentosos cada cop prenen més espai a les farmàcies i, sovint, el consell demanat és sobre aquests segons.
En aquest treball conjunt titulat Un dilema en l’ús de les plantes medicinals: medicaments i complements alimentosos, els estudiants de l’assignatura de Plantes Medicinals, Etnobotànica i Bioprospecció analitzen a partir dels exemples el doble vessant indicat en el títol. En primer lloc, determinen de forma comparada els conceptes bàsics de medicament, medicament a base de plantes i complement alimentós. Després, en cada cas, fan la descripció botànica amb indicació de la part utilitzada, distribució geogràfica i principis actius. A continuació expliquen les indicacions establertes per l’Agència Europea del Medicament i les diverses formes de comercialització.

# metadata.dc.description.sponsorship[].value
Grup d'Innovació de Botànica Aplicada a les Ciències Farmacèutiques (GIBAF)

# metadata.dc.rights[].value
cc by-nc-nd (c) Argemí Sólvez, Maria et al., 2022

# metadata.dc.source[].value
Treballs de l'alumnat - Facultat de Farmàcia i Ciències de l'Alimentació

# metadata.dc.title[].value
Un dilema en l’ús de les plantes medicinals: medicaments i complements alimentosos